《秋旱得雨子大诗言祈祷所致炎谓不可贪天之功》
宋代·王炎

宦游碌碌本无奇，失脚归来莫皱眉。
只合一廛修穑事，岂堪千骑把州麾。
旱乾偶得崇朝雨，秋熟应无卒岁饥。
耕凿熙熙皆帝力，丰年请为续周诗。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。